Man kritiek, twee ernstig ná ineenstorting by winkelsentrumArgieffoto: Netcare 911 Drie mans is Sondag beseer weens die ineenstorting van ’n betonblad by Eastgate Mall aan die Oos-Rand. Chris Botha, woordvoerder van Netcare 911, het gesê die voorval het omstreeks 13:10 plaasgevind. “Die mans was besig om sowat drie verdiepings hoog op ’n betonblad te werk, toe dit ineengestort het,” het Botha gesê. “Een van die mans het lewensgevaarlike beserings opgedoen. Die ander twee is ernstig beseer.” Die mans is na ŉ hospitaal in Alberton geneem vir verdere behandeling. Die oorsaak van die ineenstorting word ondersoek.